tomron87/hebrew-wikipedia-sentences-corpus huggingface dataset:
הקרנת הבכורה של הסרט הייתה ב-1 ביולי 1917. המפיץ המקורי של הסרט היה חברת פאת'ה (Pathé).
בשנות העשרים של המאה העשרים הופץ הסרט בשם "The Unfortunate Marriage".
לורה פיירלי (פלורנס לה באדי) מתחתנת עם סר פרסיבל גלייד (ריצ'רד ר.
ניל) בעקבות בקשתו האחרונה של אביה.
זמן קצר אחר הנישואים, אן קתריק (שאותה מגלמת גם פלורנס לה באדי), הידועה בכינוי "האישה בלבן", ושדומה במראה שלה ללורה, באה אל לורה ומספרת לה על עברו של גלייד.
מריאן (גרטרוד דאלאס), אחותה למחצה של לורה, מגלה את האמת מלורה, ומחליטה לפקוח עין על סר פרסיבל.
מאמציה של מריאן מצילים את לורה מגורל אומלל.
לונרגן על פי האישה בלבן רומן מאת וילקי קולינס
פלורנס לה באדי – תפקיד כפול בדמות לורה פיירלי ואן קתריק
ניל – סר פרסיבל גלייד
גרטרוד דאלאס – מריאן הולקומב
ארתור באואר – הרוזן פוסקו
ויין אריי – וולטר הרטרידג'
קלוד קופר – ניקולה פסקה
כמו סרטים אמריקאים רבים מאותה תקופה, גם הסרט "האישה בלבן" היה נתון לקיצוצים של הצנזורה על סרטים.
הצנזורים בשיקגו הסירו מהסרט את שתי הכתוביות הבאות:
עותקים של הסרט קיימים בארכיון הסרטים של ספריית הקונגרס.
האישה בלבן הוא סרט דרמה משנת 1948 בבימויו של פיטר גודפרי ובהשתתפות אלכסיס סמית', אלינור פארקר, סידני גרינסטריט, וגיג יאנג.
התסריט מבוסס על הרומן "האישה בלבן" מאת וילקי קולינס.
לילה אחד וולטר הרטרייט (גיג יאנג) פוגש בדרכו אישה מסתורית הלבושה כולה לבן, שנעלמת במהירות.
גבר שמגיע בכרכרה מסביר לו שלפני זמן קצר אישה נמלטה מבית המחסה לחולי נפש הנמצא בקרבת מקום.
כשהכרכרה עוברת לידו רואה וולטר אדם מסתתר בתוכה.
זהו הרוזן אלסנדרו פוסקו (סידני גרינסטריט).
וולטר מגיע ליעדו, בית לימרידג' של משפחת פיירלי.
שם הוא פוגש את דיירי הבית; מריאן (אלכסיס סמית'), בת דודתה של מיס פיירלי, האומנת הקשישה גברת ויזי (אמה דאן), והדוד החולני פרדריק (ג'ון אבוט).
עוד הוא פוגש את הרוזן פוסקו שהגיע זה עתה ומתארח בלימרידג'.
וולטר מתחיל מיד לחשוד בפוסקו.
בבוקר שלמחרת וולטר פוגש את לורה פיירלי העשירה (אלינור פארקר).
הוא נדהם מהדמיון הרב בינה לבין האישה בלבן, עד כדי כך שהוא טועה בזהותה.
כשמריאן שומעת ממנו על האישה המסתורית שראה, היא מחליטה לחקור את הנושא.
מריאן מגלה מכתב שכתבה אמה של לורה על דודנית רחוקה שדמתה מאוד ללורה.
שמה הוא אן קתריק והיא התארחה בבית במשך קיץ אחד.
לורה מאורסת לסר פרסיבל גלייד (ג'ון אמרי) שגם בא לביקור.
באותו ערב וולטר פוגש בגן את האישה בלבן, אן, כשהיא בוכה.
היא אומרת שהיא רוצה להזהיר את לורה על דבר מה, אבל לפתע היא נעלמת.
וולטר מתעמת עם פוסקו ועם גלייד לגבי מה שסיפרה לו לורה - שהם מאלצים את פרדריק לאפשר לגלייד לשאת לאישה את לורה כדי לקבל את הונה.
פוסקו וגלייד מכחישים את האשמותיו, ומריאן אינה מאמינה לדבריו של וולטר.
אחר כך וולטר עוזב את הבית, ולורה מתחתנת עם גלייד.
חודשים אחדים אחר כך מריאן חוזרת לבית לימרידג' ומגלה שכל המשרתים הוותיקים הוחלפו ואחרים מועסקים במקומם.
פוסקו ואשתו, הרוזנת פוסקו (אגנס מורהד) עברו לגור בבית.
פוסקו וגלייד מוצאים את אן כשהיא מתה בחדרה של לורה בפניה ובפני הרוזנת פוסקו.
הם גורמים לכולם לחשוב שלורה היא זו שמתה.
וולטר מגיע להלווייה ומבין מיד שמי שמתה זוהי אן.
הוא מאמין שלורה כלואה באותו בית מחסה בו שהתה אן.
פוסקו מנסה להטריף את דעתה של לורה, אבל היא מצליחה להימלט.
גלייד מוצא אותה, אך וולטר מציל אותה.
פוסקו מגלה למריאן את האמת: הרוזנת היא אחותו של פרדריק, והיא ילדה את אן מחוץ לנישואים.
פוסקו עזר להעלים את השערורייה, והוא התחתן עם הרוזנת.
שנה אחר כך נולדה לורה.
כשהרוזנת מגלה שפוסקו מתכוון לעזוב אותה, היא דוקרת אותו.
המשטרה מגיעה כשפוסקו כבר מת, והרוזנת מחזירה לעצמה את שרשרת אבני האזמרגד שבהם הוא נהג לענות אותה.
בסיום הסרט וולטר מספר על נישואיו למריאן, והולדת בתם.
לורה חיה יחד אתם עם בנה הקטן, והרוזנת פוסקו נלקחה לבית המחסה המשופץ עם ענק האזמרגד שלה.
אלקסיס סמית' – מריאן הלקומב
אלינור פארקר – לורה פיירלי / אן קתריק
סידני גרינסטריט – הרוזן פוסקו
גיג יאנג – וולטר הרטרייט
אגנס מורהד – הרוזנת פוסקו
ג'ון אבוט – פרדריק פיירלי
ג'ון אמרי – סר פרסיבל גלייד
אמה דאן – גברת ויזי
מתיו בולטון – דוקטור נווין
אניטה שארפ-בולסטר – גברת טוד
האישה בלבן הוא סרט אילם אמריקאי משנת 1912, המבוסס על הרומן באותו שם מאת וילקי קולינס שיצא לאור ב-1860. הסרט הופק על ידי Gem Motion Picture Company.
זהו אחד הסרטים האילמים שנהרסו בשריפה שהתרחשה בת'נהאוזר בשנת 1913 ולכן הוא נחשב ל"סרט אבוד" כמו סרט נוסף על פי הרומן שהופק באותה שנה על ידי Thanhouser Company.
את הסרט "The Woman in White" ביים ג'ורג' ניקולס והפיקה חברת ג'ם, חברת בת של סרטי יוניברסל שרק נוסדה.
הסרט יצא לאקרנים ב-22 באוקטובר 1912, והוא סרט אבוד.
צוות השחקנים כולל את ג'נט סולסברי (בתפקיד לורה פיירלי והאישה בלבן), צ'ארלס פרלי (וולטר), צ'ארלס קרייג (פרסיבל), אלק פרנק (פוסקו), ולימן ראבה (פסקה).
העיבוד לרומן נעשה בידי ג'ורג' אדוארדס הול.
במקביל חברת ת'נהאוזר הפיקה עיבוד משלה לרומן "האישה בלבן".
בסרט זה כיכבו מרגריט סנואו (בתפקידי לורה ואן), ויליאם גרווד (וולטר), וג'יימס קרוז (פרסיבל).
את התסריט כתב לויד פ.
תאריכי הקרנת הבכורה שונו מספר פעמים מכיוון ששתי החברות התחרו על יום היציאה לאקרנים.
לבסוף יצא סרטם של חבתר ת'נהאוזר ב-20 באוקטובר 1912, יומיים לפני הגרסה של חברת ג'ם.
כמו העיבוד של ג'ם גם הסרט של חברת ת'נהאוזר הוא אבוד.
תקציר עלילה של הרומן "האישה בלבן" פורסם בנובמבר 1912 במגזין "The Motion Picture Story Magazine", מלווה בצילומים מתוך ההפקה של חברת ג'ם.
האיש שרצה להיות מלך הוא סרט קולנוע משנת 1975 בבימויו של ג'ון יוסטון ובכיכובם של שון קונרי ומייקל קיין.
עלילתו עוסקת בשני סמלים לשעבר בצבא הבריטי המשחרים אחרי הרפתקה בהודו הבריטית של שלהי המאה ה-19 ומעבר לה.
הסרט מבוסס בשינויים קלים על הספר בן אותו שם של הסופר רודיארד קיפלינג, משנת 1888.
בשנת 1885 עובד העיתונאי רודיארד קיפלינג (כריסטופר פלאמר) בשעת לילה מאוחרת במשרדו.
לפתע נכנס אליו הלך מוזנח ומעורער המציג את עצמו כפיצ'י קרנהאן (Peachy Carnehan) (מייקל קיין).
הוא וחברו דניאל דראבוט (Daniel Dravot) (שון קונרי) פגשו את קיפלינג שלוש שנים לפני כן.
הוא מספר לו את עלילותיהם מאז.
קרנהאן ודראבוט היו סמלים לשעבר בצבא הודו הבריטית.
בשעתו גנב קרנהאן את שעונו של קיפלינג, אך החזיר לו אותו לאחר שמצא עליו סמל של הבונים החופשיים, אליהם השתייך הוא עצמו.
קיפלינג גם סיכל מזימה שלהם לסחוט את הראג'ה המקומי.
הם היו מתוסכלים מהיעדר הזדמנויות למזימות רווחיות בהודו הבריטית, שהלכה והתמסדה.
הם פנו לקיפלינג ובפיהם תוכנית שאפתנית לצאת בראש קבוצת שכירי חרב לקפיריסטן, ארץ אסייתית בלתי מוכרת לאירופים,, שנכבשה בעבר בידי אלכסנדר הגדול, כדי להציע את שירותיהם לשליט המקומי בהבסת שכניו, בתקווה לשוב להודו עטורי ניצחון ושלל.
קיפלינג, שלא הצליח להניא אותם מתוכניתם, העניק לדראבוט את סמל הבונים החופשיים.
הוא וקרנהאן חתמו על חוזה בו הבטיחו זה לזה נאמנות וכן התנזרות מאלכוהול ומנשים.
השניים יצאו לדרכם דרך מעבר ח'ייבר ואפגניסטן והגיעו לקפיריסטן לאחר הרפתקאות שונות בעזרתו של בילי פיש (Billy Fish) (סאעד ג'פרי ), חייל גורקה שפגשו בדרך.
שם אימנו בלחימה את תושביו של כפר רדוף באויבים ויצאו עמם לקרבות.
במהלך אחד הקרבות פגע חץ בדראבוט ולא גרם לו נזק.
שני הצדדים ראו בכך אות להיותו אל, ולא ידעו כי חגורת התחמושת שלו עצרה את החץ.
דראבוט וקרנהאן נחלו ניצחון אחר ניצחון וצבאם הלך וגדל.
לבסוף הוזמנו לעיר הקדושה סיקנדרגול (Sikandergul) על ידי כוהן הדת שלה.
הוא שחזר את תקרית החץ כדי לראות אם דראבוט מדמם וכך לקבוע אם הוא אדם או אל.
כאשר נקרעה חולצתו נדהמו התושבים לראות על חזהו את סמל הבונים החופשיים, שהעניק לו קיפלינג בהודו.
זהו סמל שעל פי המסורת הוענק להם על ידי סיקנדר (שמו המקומי של אלכסנדר הגדול), אשר הבטיח לשלוח להם צאצא משלו שימשול בהם.
דראבוט הוכרז כמלך וכאל ומוענק לו האוצר המלכותי הגדוש זהב ותכשיטים.
קרנהאן הציע לחברו לעזוב מיד עם המסת השלגים במעברי ההרים ועמם שלל ככל שיוכלו לשאת.
לדראבוט לעומתו קסם מעמדו החדש כשליט.
בנוסף, תוך הפרת התחייבותו להתנזר מנשים הוא התאהב בנערה מקומית בשם רוקסנה (Roxana) (שאקירה קיין (Shakira Caine), אשתו של מייקל קיין), שהוא גם שם אשתו של אלכסנדר הגדול, והוא ביקש לשאתה לאישה כדי להביא לעולם יורש לנתיניו.
כשהנערה המבוהלת הובאה לפניו הוא ניסה לנשקה.
היא חששה שמגעו של האל בה ימית אותה ונשכה את לחיו לעיני התושבים.
הם ראו את דראבוט זב דם מהנשיכה והבינו כי איננו אל.
דראבוט וקרנהאן ניסו להימלט אך ההמון הזועם גבר עליהם ולכד אותם.
דראבוט נדחף לעבר גשר חבלים הנטוי על פני תהום עמוקה.
בעודו עומד שם ושר במרץ קיצצו התושבים את חבלי הגשר עד אשר דראבוט נפל לתהום אל מותו.
קרנהאן נצלב על ידי התושבים אל שני עצים, אך כיוון ששרד את הלילה הניחו לו ללכת.
כשהוא פגוע בגופו ומעורער בנפשו הוא עשה את דרכו חזרה להודו כקבצן.
לאחר שקרנהאן מסיים לספר את סיפורו לקיפלינג, הוא עוזב ומשאיר צרור במשרדו.
בתוכו מוצא העיתונאי את ראשו הכרות של דראבוט, עוטה עדיין כתר זהב.
הבמאי ג'ון יוסטון תכנן להפיק את הסרט מאז שנות החמישים אך לא הצליח לממש זאת.
הוא ייעד לתפקידים הראשיים שורה של כוכבי קולנוע - קלארק גייבל והמפרי בוגרט, ברט לנקסטר וקירק דאגלס וגם ריצ'רד ברטון ופיטר או'טול.
בשנות השבעים פנה אל רוברט רדפורד ופול ניומן, אך ניומן שכנע אותו לתת את התפקידים הראשיים לשחקנים בריטיים והציע לו לפנות אל קונרי וקיין.
הסרט צולם באולפני פיינווד וכן בצרפת ובמרוקו.
המוזיקה לסרט נכתבה על ידי מוריס ז'אר.
הוא הזמין נגני מוזיקה הודית מסורתית להשתתף בהקלטות ביחד עם תזמורת סימפונית אירופית.
שיר מרכזי המופיע בסרט היה השיר הפטריוטי האירי "נער המינסטרל" (The Minstrel Boy), ששולבו בו מילות השיר "בן האלוהים צועד למלחמה" (The Son of God Goes Forth to War) מאת הבישוף האנגלי רג'ינלד הבר (Reginald Heber).
הוא שובץ בקטעים שונים בסרט לרבות המעמד בו שר דראבוט על הגשר לפני שצנח אל מותו.
הסרט זכה לביקורות חיוביות ואחד המבקרים סבר כי הוא הטוב בסרטיו של יוסטון מאז המלכה האפריקאית.
ביקורות אחרות טענו כי הסרט הוא ארוך מדי וכי מייקל קיין לא היטיב למלא את תפקידו בו.
אתר Rotten Tomatoes העניק לסרט דירוג של 96%.
פרס הבימוי האמנותי - לאלכסנדר טראונר (Alexandre Trauner), טוני אינגליס (Tony Inglis) ופיטר ג'יימס (Peter James)
פרס התסריט המעובד - לג'ון יוסטון וגלדיס היל (Gladys Hill)
פרס עיצוב התלבושות - לאדית הד
פרס העריכה - לראסל לויד (Russell Lloyd)
מוריס ז'אר היה מועמד לפרס גלובוס הזהב לפס הקול הטוב ביותר
אדית הד הייתה מועמדת לפרס באפט"א לעיצוב התלבושות הטוב ביותר
אוסוולד מוריס (Oswald Morris) היה מועמד לפרס באפט"א לצילום הטוב ביותר.
האישה בלבן הוא סרט אילם בריטי משנת 1929 שביים הרברט וילקוקס ובכיכובם של בלאנש סוויט, הדון מייסון וססיל המפריז.
הסרט נוצר בקריקלווד סטודיוס בלונדון.
הוא מבוסס על הרומן "האישה בלבן" מאת וילקי קולינס.
הספר עובד פעמים אחדות לסרטים אילמים, הראשון, סרט משנת 1912, והשני עיבוד של פוקס משנת 1917 בשם "Tangled Lives".
עוד ב-1917 נוצר סרט אילם נוסף בהפקת ת'נהאוזר ובכיכובה של פלורנס לה באדי.
עותק ממנו נשמר בספריית הקונגרס.
עיבוד נוסף של הרומן נוצר בשנת 1948.
עיצוב ההפקה של סרט נעשה על ידי קליפורד פמבר.
בלאנש סוויט – לורה פיירלי / אן
הדון מייסון – וולטר הרטרייט
ססיל המפריז – סר פרסיבל גלייד
לואיז פרוסינג – מריון הלקומב
פרנק פרפיט – הרוזן פוסקו
מינה גריי – הרוזנת פוסקו
האישה בלבן היא מיני-סדרה בחמישה חלקים של ה-BBC, עיבוד לרומן באותו שם מאת וילקי קולינס.
הסדרה שודרה לראשונה ב-22 באפריל 2018 בערוץ BBC One, ומככבים בה ג'סי באקלי, בן הארדי, אוליביה וינול, דוגריי סקוט וצ'ארלס דאנס.
ג'סי באקלי – מריאן הלקומב
בן הארדי – וולטר הרטרייט
אוליביה וינול – לורה פיירלי / אן קתריק
דוגריי סקוט – סר פרסיבל גלייד
ריקרדו סקאמרצ'ו – הרוזן פוסקו
צ'ארלס דאנס – מר פרדריק פיירלי
ארט מאליק – ארסמוס נאש
ג'ואנה סקנלן – גברת ויזי
ויקי פפרדין – גברת מיקלסון
קרי פוקס – גברת קתריק
ניקולס ג'ונס – מר גילמור
איוואן קיי – פרופסור פסקה
סוניה קסידי – מאדאם פוסקו
וולטר הרטרייט מוזמן על ידי פרדריק פיירלי לעבוד אצלו בשחזור אוסף עבודות האמנות שלו, וללמד ציור את אחייניותיו בבית לימרידג' בקמברלנד.
לפני יציאתו לדרך הוא פוגש אישה מסתורית הלבושה כולה לבן, שמספרת לו שהיא גרה בעבר בלימרידג'.
אחר כך היא עולה לכרכרה וממהרת להסתלק.
וולטר שומע שיחה בין שוטר ואדם אחר שרומזים על כך שהאישה נמלטה מבית מחסה לחולי נפש.
למחרת וולטר נוסע ללימרידג' שם הוא פוגש את פרדריק, את אחייניתו לורה, ואח אחותה למחצה מריאן הולקומב.
וולטר אומר למריאן שיש דמיון מדהים בין לורה ובין האישה בלבן שאותה פגש בדרכו.
מריאן מספרת לוולטר על אן קתריק, צעירה שהייתה לבושה תמיד לבן והייתה דומה ללורה.
וולטר פוגש שוב את האישה בלבן באחוזת לימרידג', אבל היא בורחת ממנו לפני שהוא מצליח לדבר איתה.
מריאן שמה לב לכך שנוצר קשר אהבה בין וולטר ללורה, ומזהירה אותו שלורה כבר מאורסת.
לורה מקבלת מכתב אנונימי הרומז על עברו של האיש לו היא צריכה להינשא, ומזהיר אותה מפניו.
מריאן מספרת לוולטר שהאיש הוא סר פרסיבל גלייד, ולא נאמר עליו שום דבר רע.
ילד קטן אומר להם שהוא ראה רוח רפאים לבנה ליד קברה של אמא של מריאן.
וולטר מחליט לחכות במקום בתקווה שיפגוש שם את האישה בלבן.
כשהיא מגיעה היא מגלה לוולטר שגלייד הוא האיש שהכניס אותה לבית המחסה, ושכוונותיו אינן טובות.
גלייד עצמו מגיע ללימרידג' כדי לראות את לורה לפני נישואיהם.
שלב הצילומים של הסדרה החל בפברואר 2017 בבלפסט שבצפון אירלנד.
האישה הוא סרט דרמה משנת 2017 בבימויו של הבמאי השוודי ביורן רונגה.
התסריט נכתב על ידי ג'יין אנדרסון והוא מהווה עיבוד קולנועי של רומן באותו שם מאת מג ווליצר.
בתפקידים הראשיים מופיעים גלן קלוז, ג'ונתן פרייס וכריסטיאן סלייטר.
העלילה עוקבת אחר אישה שמתחילה להרהר בבחירות שעשתה במהלך חייה, כאשר היא נוסעת לסטוקהולם עם בעלה הנרקיסיסטי על מנת לקבל את פרס נובל לספרות שבו זכה.
"האישה" הוקרן לראשונה בפסטיבל הסרטים הבינלאומי בטורונטו ב-12 בספטמבר 2017, ויצא לאקרנים בארצות הברית ב-17 באוגוסט 2018 בהפצת חברת Sony Pictures Classics.
הסרט זכה לשבחי הביקורות, שציינו במיוחד את הופעתה של גלן קלוז בתפקיד הראשי.
על משחקה בסרט זה זכתה קלוז לשבחים ולפרסים רבים, כולל פרס גלובוס הזהב לשחקנית הטובה ביותר - סרט דרמה.
כמו כן, הייתה קלוז מועמדת לפרס בחירת המבקרים לשחקנית הטובה ביותר ולפרס לביצועים יוצאי דופן על ידי שחקנית בתפקיד ראשי.
העלילה בסרט מתקדמת באופן כרונולוגי, עם חלקים גדולים של הסיפור המסופרים בפלאשבקים.
בשנת 1956, ג'ואן ארצ'ר (מגולמת בצעירותה על ידי השחקנית אנני סטארק, בתה של גלן קלוז) פוגשת את ג'וזף קסטלמן (מגולם בצעירותו על ידי הארי לויד), צעיר נאה ונשוי המשמש כפרופסור במכללה לנשים-בלבד.
אף על פי שבאותה נקודת זמן ג'ואן היא כבר כותבת מוכשרת (גם אם עדיין לא פרסמה מיצירתה), ג'ואן מתפעלת מכוח אישיותו ומעצותיו של פרופסור קסטלמן, כמו למשל: "סופר חייב לכתוב".
ג'ואן פוגשת בסופרת בוגרת המכללה שכבר פרסמה ספרים (אותה משחקת אליזבת מקגוברן), והשקפותיה הציניות על ההזדמנויות לסופרות נשים משפיעות לרעה על הביטחון העצמי של ג'ואן בנוגע ליכולתה להצליח בתחום הכתיבה.
שנתיים לאחר מכן, ג'וזף מפוטר בעקבות גילוי עובדת הרומן שלו עם ג'ואן, נישואיו נכשלים, וניסיונו הראשון בכתיבת רומן מתגלה גם הוא ככישלון.
ג'ואן, שעובדת כמזכירה בבית הוצאה לאור, רואה כיצד כל העורכים הגברים דוחים את כתבי היד שמגישות נשים סופרות.
כאשר ג'ואן מבקרת את עבודתו של ג'וזף, הוא מאיים לסיים את הקשר שלו איתה (בטענה שהיא לעולם לא תוכל לאהוב מתחזה).
ג'ואן מסכימה לתקן עבור ג'וזף רומן שהוא כתב.
הספר, שרואה אור בשם: "אגוז", הופך מיד עם צאתו לאור לרב-מכר.
בשנת 1960, ג'וזף וג'ואן מתגוררים בבית-חוף גדול בקונטיקט.
בעוד ג'ואן עובדת קשה בכתיבת רומן, במטרה שיפורסם תחת שמו של ג'וזף, הוא תומך בה בכך שהוא אחראי על עבודות הבית: בישול, ניקיון, וטיפול בילדם הראשון, דייוויד.
כפי שעולה משיחות בין ג'וזף וג'ואן, נראה כי עלילת הרומן אותו כותבת ג'ואן משקפת את חייהם המשותפים של הזוג, שמשרים על ג'ואן שיעמום.
במהלך ארבעת העשורים הבאים מנהל ג'וזף הנרקיסיסט כמה וכמה רומנים מחוץ לחיי הנישואין, והוא מקפיד לומר לכל מי שרוצה לשמוע כי ג'ואן "לא כותבת".
בשנת 1993, ג'וזף המבוגר (מגולם על ידי ג'ונתן פרייס) הופך לסופר מפורסם.
הוא זוכה בפרס נובל לספרות, אף על פי שג'ואן (מגולמת על ידי גלן קלוז) נראית פחות שמחה מהכבוד שנפל בחלקם.
בנם של השניים, דייוויד (מגולם על ידי מקס איירונס), המעריץ את אביו, מבקש ממנו ביקורת על הסיפור הקצר הראשון שכתב, בעוד שאינו מודע לכך שג'ואן היא בעצם זו שכתבה את כל ספריו של ג'וזף.
השלושה, ג'וזף, אשתו ג'ואן ובנם דייוויד, טסים ביחד לסטוקהולם.
שם הם פוגשים בנתניאל בון (מגולם על ידי כריסטיאן סלייטר), ביוגרף עם משיכה לסיפורים שערורייתיים, שמנסה לדחוף את עצמו לתוך חייהם של בני משפחת קסטלמן.
האומללות של ג'ואן והקונפליקט בו היא שרויה מחריפים ככל שגוברות כמויות ההערצה שמקבל ג'וזף.
ניסיונותיו של ג'וזף להודות לג'ואן בפומבי על תמיכתה בו, רק מחריפים עוד יותר את הקונפליקט וגורמים לה למירמור גדול יותר.
נתניאל חש במצבה הרגשי של ג'ואן וגורם לה לדבר איתו על כוס משקה אלכוהולי, ואומר לה שהוא יודע כי היא מעורבת כסופרת צללים בחלק נכבד או אפילו בכל הרומנים שנכתבו כביכול על ידי ג'וזף.
ג'ואן לא מודה בפני נתניאל על האמת, אבל בעקבות השיחה עם ג'ואן הוא משוכנע שהוא צודק.
בינתיים, ג'וזף מנסה לפתות צלמת צעירה ונאה אשר צוותה ללוות אותו במהלך שהותו בסטוקהולם, אך הוא אינו מסוגל למצות בפועל את הפיתוי הזה בשל מחלת הלב וכלי הדם ממנה הוא סובל.
ג'וזף מאשים את ג'ואן בכך שנטשה אותו, בעוד ג'ואן מביעה את זעמה על ניסיונות הפיתוי של ג'וזף.
הוויכוח נפסק כאשר הם מתבשרים כי בתם זה עתה ילדה להם נכד.
בלילה של טקס הענקת פרס נובל, דייוויד מתעמת עם הוריו לאחר שנאמר לו על ידי נתניאל בון כי ג'ואן היא בעצם הסופרת היחידה במשפחה.
בטקס ובמשתה שלאחריו, ג'ואן נסערת יותר ויותר בעקבות השבחים שממטיר עליה ג'וזף.
היא בורחת מהמקום וג'וזף יוצא אחריה.
הוא דורש ממנה לקחת את פרס נובל, אבל היא מסרבת לבקשתו.
כאשר הם מגיעים בחזרה לחדרם במלון, ג'ואן אומרת לג'וזף שהיא רוצה להתגרש ממנו.
הם מתווכחים באלימות, וג'וזף חוטף התקף לב.
בעוד הוא מתנודד על המיטה, הוא מתחנן בפני ג'ואן לאהבתה עד שהיא אומרת לו שהיא אוהבת אותו; ג'וזף עונה לה: "את שקרנית כל כך טובה", וכעבור כמה שניות מת.
במטוס חזרה לארצות הברית, נתניאל בון מציע את תנחומיו לג'ואן.
היא אומרת לו שאם הוא רק ינסה להדפיס משהו שיערער את המוניטין של ג'וזף כסופר, היא תתבע אותו.
דייוויד שומע אותה מבלי שהיא מבחינה בכך.
ג'ואן אומרת לדייוויד שהיא תספר לו ולאחותו את כל האמת כאשר הם יגיעו הביתה.
גלן קלוז - ג'ואן קסטלמן
אנני סטארק - ג'ואן קסטלמן הצעירה
ג 'ונתן פרייס - פרופסור ג'ו קסטלמן
הארי לויד - ג'ו קסטלמן הצעיר
כריסטיאן סלייטר - נתנאל בון
מקס איירונס - דייוויד קסטלמן
אליזבת מקגוברן - איליין מוזל
אליקס וילטון ריגן - סוזנה קסטלמן
ב-16 במאי 2014, דווח כי גלן קלוז עומדת לקבל תפקיד ראשי בעיבוד של הרומן שנכתב על ידי מג ווליצר, "האישה".
הסרט בוים על ידי ביורן רונגה, והתסריט נכתב על ידי ג'יין אנדרסון.
ב-30 בינואר 2015 התפרסם כי גם השחקנים: פרנסס מקדורמנד, לוגן לרמן, בריט מרלינג, ג'ונתן פרייס וכריסטיאן סלייטר ילוהקו לסרט זה.
ב-19 באוקטובר 2016, אושרה העובדה כי פרייס וסלייטר אכן ישחקו בסרט, ובנוסף הצטרפו לרשימת השחקנים גם אליזבת' מקגוברן, מקס איירונס ובתה של קלוז, אנני סטארק, שישחקו את התפקידים שנקבעו במקור למקדורמנד, לרמן ומרלינג (בהתאמה).
הארי לויד נוסף גם הוא לצוות השחקנים.
גלן קלוז פנתה לגארי אולדמן כדי שיגלם בסרט את ג'וזף קסטלמן, אך הוא לא היה פנוי.
צילומי הסרט התרחשו בגלאזגו ובאדינבורו שבסקוטלנד.
נכון ל־18 בדצמבר 2018 הכניס הסרט כ-8.2 מיליון דולר בארצות הברית ובקנדה, וכ-8.6 מיליון דולר במדינות אחרות.
סך כולל של ההכנסות: כ-16.8 מיליון דולר.
בסוף השבוע הראשון לאחר שחרור מוגבל של הסרט לאקרנים, ההכנסות מההקרנות היו $111,137 מארבע תיאטראות, ממוצע של $27,784, הכנסות השיא לאותו סוף השבוע.
ההקרנות הורחבו בסוף השבוע שלאחר מכן ל־18 בתי קולנוע, וההכנסות היו $212,714.
באתר Rotten Tomatoes הסרט מחזיק בדירוג של 84% על בסיס 185 ביקורות, והממוצע המשוקלל שלו הוא 7.1 מתוך 10. באתר נכתב: "הסרט נשען על כוח המשחק של גלן קלוז כדי להעצים את העלילה - והיא מוכיחה ביסודיות ובעוצמה את יכולת העמידה במשימה".
באתר Metacritic, הסרט קיבל ציון ממוצע משוקלל של 77 מתוך 100, בהתבסס על 36 ביקורות: "ביקורות חיוביות באופן כללי".
בכתבה לרולינג סטון, מבקר הקולנוע פיטר טראברס נתן לסרט את הציון ארבעה כוכבים (מתוך חמישה כוכבים אפשריים), וכינה את השחקנית גלן קלוז "tour-de-force".
בנוסף ציין בכתבתו כי קלוז מעלה את הסרט בכמה רמות, עם הופעה מתוחכמת מאוד, שמכפילה את כוחה כמו הצטברות של פרטים המגדירים נישואין.
היא לא מוסרת את הרגשות של ג'ואן אותה היא משחקת כלאחר יד, אלא מאפשרת להם להתפרק לאט לאט במהלך הסרט, בעוד אנחנו כצופים רואים אותה משתתפת במסיבות כהכנה ללילה הגדול.
מארק קרמוד, מבקר הקולנוע הראשי של האובזרבר, תיאר את הסרט כ"תסמונת סטוקהולם עם טוויסט" .
בעוד גלן קלוז, שרואיינה על ידי מבקרת הקולנוע האנגלייה רובי קולין עבור העיתון אייריש אינדיפנדנט, תיארה את הסרט כ"חלקו תקופתי, חלקו סיפור אהבה, חלקו דרמה בסגנון ברגמנסקי - עד כדי כך שהוא יכול היה להיקרא "תמונות מחיי נישואין" (סרט של אינגמר ברגמן משנת 1973) .
ביל מקודי, מחברת התחזיות "גולד דרבי", ציטט את רכזת ההקרנה פגי סיגל, ואמר כי "הסרט "האישה" הוא סרט ה-Me Too המושלם" והגדיר אותו כפיתיון-אוסקר.
האישה הבוכה היא ציור שמן על בד של הצייר פבלו פיקאסו אשר צויר בצרפת ב-1937.
"האישה הבוכה" היה נושא שעניין את פיקאסו רבות וכתוצאה מכך חזר על כך רבות באותה השנה בסדרות ציורים.
ציור זה, שנוצר ב-26 באוקטובר 1937, היה הציור המפורט ביותר בסדרה זו.
הציור נכלל באוסף של מוזיאון טייט מודרן בלונדון מאז 1987.
סדרת האישה הבוכה נחשבת כהמשך לטרגדיה המתוארת בציור גרניקה.
בכך שהתמקד בדימוי של אישה בוכה, פיקאסו כבר לא צייר את ההשפעות הישירות של מלחמת האזרחים בספרד, אלא התייחס לדימוי אוניברסלי יחיד של סבל.
בציור מוצגת דמותה של דורה מאר – פילגשו של פיקאסו בין השנים 1936 ל-1944. במהלך הקשר ביניהם, פיקאסו נהג לצייר אותה בכמה סגנונות שונים, חלקם ריאליסטיים, חלקם שפירים, אחרים מעונים או מאיימים.
האישה הבוכה בגלריה טייט הייתה אחת מסדרת ציורים של פיקאסו המתארת את הנושא.
גרסה נוספת של שני ציורים שצוירו ב־18 באוקטובר 1937, נגנבה מהגלריה הלאומית של ויקטוריה במלבורן שבאוסטרליה באוגוסט 1986, ונמצאה בתא בתחנת רכבת במלבורן מאוחר יותר באותו חודש.
דרישת הגנבים, בין היתר, הייתה להגביר את מימון האמנות.
האישה בחלון הוא סרט פשע אפל אמריקאי משנת 1944.
התסריט מבוסס על הנובלה Once Off Guard של ג'.ה.
וואליס , בשינויים קלים כדי שיתאים לקוד הייז באותה תקופה.
רוב הסרט מצולם ברחובות ואתרים אפלים כפי שמתאים לסרט אפל.
העלילה היא על פרופסור מכובד החולם שאישה פאם פאטאל מושכת אותו להסתבך בפשע.
חלק מהשחקנים מופיע בתפקידים שונים במציאות ובחלום.
הסרט היה מועמד לפרס אוסקר לפסקול המקורי הטוב ביותר, דרמה או קומדיה.
ריצ'רד ונלי (אדוארד ג'י רובינסון) הוא פרופסור מכובד במכללת גוטהם בניו יורק.
הוא נפרד מאשתו וילדיו היוצאים לחופשה במיין ופוסע לעבר המועדון הקבוע שלו.
ליד המועדון הוא נתקל בחנות שבחלון שלה מוצג דיוקן של אישה יפה.
הוא מתבונן בהערצה בציור ונכנס למועדון לשיחה עם חבריו, התובע המחוזי פרנק ללור (ריימונד מאסי) וד"ר ברנקסטין (אדמונד בריאון).
לאחר שתיית מספר כוסות הם נפרדים מוונלי והוא נשאר במועדון ומעיין בשיר השירים.
הוא יוצא משם ונתקל שוב בדיוקן המצויר בחלון.
לידו מופיעה אישה נאה (ג'ואן בנט) בשם אליס ריד הדומה לזו שבציור.
היא משוחחת איתו על בדידות והוא מסכים להצעתה להיכנס לבר לשתייה ואחר כך לדירתה.
לפתע מתפרץ לדירה קלוד מאזרד (ארתור לופט) שהוא אדם עשיר בעל תאגיד ובן זוגה של אליס.
כשהוא רואה אותה עם ונלי הוא תוקף אותה ואחר כך מנסה לחנוק את ונלי.
בעזרת מספריים שמביאה לו אליס, מצליח ונלי לדקור אותו ולהרגו.
ונלי גורר את הגופה למכוניתו בלילה גשום וזורק אותה בשדה נטוש.
מאזרד הוא אדם ידוע ומיד מתחילים חיפושים אחריו.
ונלי נפגש מדי פעם עם חברו פרנק וזה מדווח לו על התקדמות החקירה.
פרנק לוקח אותו גם לזירת מציאת הגופה וונלי מרגיש שהטבעת מתהדקת מסביבו.
העלילה מסתבכת כששומר הראש של מזארד, אדם מפוקפק בשם היידט (דן דוריה) יודע על קשריו של הבוס שלו עם אליס ומתחיל לסחוט אותה.
הוא מבקש 5,000 דולר דמי שתיקה והיא נותנת לו בעזרתו של ונלי חלק מהסכום.
בינתיים מקבל ונלי מחברו הרופא מרשם לסם שינה בצורת אבקה.
הוא מוסר זאת לאליס בתקווה שתמהל זאת בכוס היין של היידט.
היידט שב לקבל את יתרת הכסף אך לא מתפתה לשתות.
הוא לא יודע שהמשטרה מחפשת אותו בתור הרוצח וכשהוא יוצא הוא נתקל בשוטרים שיורים בו לאחר שניסה לברוח.
הידיעה מגיעה לאליס והיא מתקשרת לונלי להודיע לו שהיידט נהרג והסכנה חלפה.
הטלפון מצלצל וונלי שקוע בשינה עמוקה וכאן יש קטע של ג'אמפ קאט.
וונלי מתעורר במועדון ולאט לאט מתחיל להבין שכל הסיוט הזה היה חלום.
הוא עוזב את המועדון ונעצר ליד הדיוקן בחלון.
אישה נעצרת לידו ומבקשת ממנו אש לסיגריה.
הוא בורח מהמקום במהירות וקורא לעברה: לא, אפילו לא עבור מיליון דולר".
האישה בחלון הוא סרט מותחן פסיכולוגי אמריקאי משנת 2021 בבימויו של ג'ו רייט, מתוך תסריט שעיבד טרייסי לטס, המבוסס על רומן משנת 2018 בשם זהה על ידי א.ג'.
בסרט מככבים איימי אדמס, גארי אולדמן, אנתוני מאקי, פרד השינגר, ואייט ראסל, בריאן טיירי הנרי, ג'ניפר ג'ייסון לי וג'וליאן מור.
הסרט שהופק על ידי אולפני המאה ה-20 יצא לאקרנים ב-14 במאי 2021 בשירות הזרמת המדיה של נטפליקס
אנה פוקס מתבודדת, היא פסיכולוגית התפתחותית אגורפובית שמוצאת את עצמה באמצע זירת פשע תוך ריגול אחר שכניה החדשים, שמשאירים אותה בתהייה האם עליה להזעיק שוטרים או לא.
אנה גרה לבדה בניו יורק ואינה מסוגלת לצאת החוצה עקב פחד חולני ממקומות ציבוריים פתוחים.
היא מבלה את ימיה בשתיית יין, צפייה בסרטים ישנים, היזכרות בימים יפים יותר ובריגול אחר שכניה.
יום אחד עוברים לבית שממול הראסֶלים, בעל ואישה מאוהבים, ממש משפחה מושלמת.
אך עד מהרה היא מגלה סדקים בתא המשפחתי הנוצץ.
אנה פוקס היא פסיכולוגית התפתחותית החיה לבדה ברובע מנהטן בניו יורק לאחר שנפרדה מבעלה, אדוארד שחי עם בתם הקטנה אוליביה, איתם אנה מדברת באופן קבוע כל יום.
אנה סובלת מאגורפוביה (פחד ממקומות פתוחים) ובעקבות מצבה הנפשי, היא "מבדרת" את עצמה דרך הצצה בעזרת משקפת על שכניה, ביניהם משפחת ראסל, מחלון ביתה שבקומה השנייה.
בנוסף, אנה שותה אלכוהול בכבדות ולוקחת כמות רבה של תרופות.
באחד הערבים, ג'יין ראסל מבקרת את אנה בביתה והשתיים מתחברות.
אנה פוגשת את אית'ן, בנה המתבגר של ג'יין ומקבלת את הרושם שאב המשפחה, אליסטר, מתעלל בו.
בלילה, אנה מבחינה בג'יין נדקרת למוות בסלון ביתה ויוצרת קשר עם המשטרה, אך אלו מסרבים להאמין לה וטוענים שכל בני המשפחה ללא פגע.
אליסטר מגיע לביתה של אנה עם "ג'יין", שלתדהמתה של אנה מתגלה כאישה אחרת לחלוטין.
לאחר המפגש, אנה מתחילה לרגל אחר משפחת ראסל.
דייר המשנה ששוכר מאנה את המרתף שלה, דייוויד, טוען בפניה שהוא לא שמע או ראה שום דבר ואנה לומדת שדייוויד הוא אסיר לשעבר שהפר את תנאי השחרור על-תנאי שלו.
אנה מקבלת הודעת אי-מייל אנונימית עם תמונה שבה היא מוצגת ישנה.
אנה יוצרת קשר עם המשטרה בשנית והם מגיעים לביתה ביחד עם דייוויד ועם בני משפחת ראסל.
הבלשים חושפים שאדוארד, בעלה של אנה, ואוליביה, בתם, נהרגו בתאונת דרכים שלה אנה גרמה.
בשלב זה אנה מגלה כי בעקבות החוויה, היא הפכה לאגורפובית ובגלל התמכרותה לאלכוהול ותרופות היא הוזה את עצמה מדברת עם אנשים שמעולם לא היו שם, כפי שקרה עם ג'יין ראסל.
לאור ההבנה הזאת, אנה חווה התמוטטות נפשית.
אנה מתנצלת בפני בני משפחת ראסל ומפסיקה לרגל אחריהם.
לאחר מכן, היא מצלמת סרטון בטלפון הסלולרי שלה בו היא מצהירה על רצונה להתאבד בעזרת מנת יתר של תרופות.
לאחר צילום הסרטון, ג'יין מביטה על תמונה של החתול שלה שהיא צילמה ובהשתקפות שחוזרת מאחת מכוסות הזכוכית היא רואה את ג'יין המקורית ומבינה שהיא אכן אמיתית.
אנה מראה לדייוויד את הצילום ודייוויד מתוודה בפניה שלאישה שהיא פגשה לא קוראים ג'יין, אלא קייטי מאלי ושהיא אמו הביולוגית של אית'ן.
קייטי עקבה באדיקות אחר בני משפחת ראסל וניסתה להתקרב לאית'ן.
דייוויד מסרב לעזור לאנה להוכיח את האמת ולפתע הוא מותקף ונהרג על ידי אית'ן, שבזמן הזה הסתתר בבית.
אית'ן מספר לאנה שהוא רצח את קייטי ואת המזכירה של אביו ושהוא בעצם רוצח סדרתי.
הוא מסביר לה שהוא נכנס לביתה ויצא בחופשיות ממנו, וגם צילם אותה בזמן שהיא ישנה.
לבסוף, אית'ן מבקש ממנה להתאבד כמו שתכננה, אך בנוכחותו.
אנה מצליחה לברוח אל גג הבניין והשניים נלחמים, אך אנה מצליחה להפיל את אית'ן מהגג אל מותו.
לאחר האירועים אנה מחלימה מהמאבק בבית החולים.
הבלש ליטל מבקר את אנה ומספר לה שהם עצרו את אליסטר ואת ג'יין לאחר שאלו עזרו לאית'ן להחביא את גופתה של קייטי, אותה הם מצאו.
הבלש גם מתוודה שהוא צפה בסרטון שבו אנה הצהירה על כוונתה להתאבד ונותן לה את הטלפון חזרה כדי שהיא תוכל למחוק את הסרטון לפני שהטלפון ייכנס למחסן הראיות.
לבסוף, הבלש מתנצל בפני אנה שהוא לא האמין לה.
תשעה חודשים לאחר מכן, אנה, שהחלימה מהתמכרותה ומנהלת חיים בריאים, עוזבת את ביתה ומחליטה להמשיך את חיה, כשהיא לא פוחדת יותר ממקומות פתוחים.
בספטמבר 2016 רכשה פוקס 2000 את זכויות ההסרטה לרומן בעל אותו שם מאת א.
במרץ 2018 הוכרז שג'ו רייט יביים את הסרט, מתוך תסריט מאת טרייסי לייטס.
סקוט רודין ואלי בוש ישמשו כמפיקי הסרט.
באפריל 2018 הצטרפה איימי אדמס לתפקיד הראשי בסרט.
ביולי 2018 הצטרפו לקאסט ג'וליאן מור, ווייאט ראסל, גארי אולדמן ובריאן טיירי הנרי.
באוגוסט 2018 הצטרפו פרד השינגר ואנתוני מקי לצוות שחקני הסרט.
הצילומים החלו ב-6 באוגוסט 2018 בעיר ניו יורק והושלמו ב-30 באוקטובר 2018.
הסרט אמור היה במקור לצאת לאקרנים ב-4 באוקטובר 2019 על ידי אולפני המאה ה-20. עם זאת, ב-9 ביולי תאריך ההקרנה נדחה לשנת 2020, כאשר דיסני מתכננת לפרסם מחדש את הסרט בשל תגובת קהל שלילית בעקבות הקרנות המבחן.
הסרט היה אמור לצאת לאקרנים ב-15 במאי 2020.
ב-17 במרץ 2020, הסרט נדחה מיציאתו לאקרנים עקב מגפת ה-COVID-19, מתוך כוונה לתזמן אותו למועד מאוחר יותר ב-2020, אם כי תוכניות אלו בוטלו מאוחר יותר.
ב-3 באוגוסט 2020, הוכרז כי נטפליקס נמצאת במגעים אחרונים לרכישת זכויות ההפצה לסרט מאולפני המאה ה-20, וכך עשתה, והוציאה אותו בשירות הסטרימינג שלה ב-14 במאי 2021.
זה היה הסרט האחרון שהופץ תחת המותג Fox 2000; כחלק מרכישת פוקס המאה ה-20 על ידי חברת וולט דיסני, המותג פורק.
האיש שידע יותר מדי הוא סרט מתח בריטי משנת 1934 בבימויו של אלפרד היצ'קוק, בו מופיעים לסלי בנקס ופיטר לורה.
זה היה אחד הסרטים המצליחים והמוערכים ביותר בתקופה הבריטית של היצ'קוק.
הסרט הוא סרטו הראשון של היצ'קוק עם שם זה, כשבשנת 1956 יצא סרט באותו שם אך עם עלילה ותסריט שונים באופן משמעותי.
הסרט השני הציג את ג'יימס סטיוארט ואת דוריס דיי, והוא צולם באולפני סרטי פרמאונט.
בראיון לפרנסואה טריפו בשנת 1967 היצ'קוק טען כי הוא מעדיף את הגרסה השנייה.
אין קשר בין הסרט משנת 1934 לספרו של ג.
צ'סטרטון עם אותו השם משנת 1922. היצ'קוק החליט להשתמש בשם כיוון שהוא החזיק בזכויות הסרט לכמה מהסיפורים בספר.
בוב וג'יל לורנס (לסלי בנקס ועדנה בסט), זוג בריטי בטיול בשווייץ עם בתם בטי (נובה פילבה), מתיידדים עם הצרפתי לואי ברנרד (פייר פרזניי) השוהה במלונם.
ג'יל משתתפת בתחרות בניית יונים מחימר.
היא מגיעה לגמר אך מפסידה לאדם בשם רמון (פרנק ווספר), מכיוון שברגע המכריע היא מוסחת על ידי שעון פעמונים השייך לאבוט (פיטר לורה).
באותו ערב, לואי נורה כשג'יל רוקדת איתו.
לפני מותו, הוא אומר לג'יל היכן למצוא פתק המיועד לקונסול הבריטי.
היא אומרת לבוב, אשר קורא את הפתק המתריע מפני פשע בינלאומי מתוכנן.
הפושעים המעורבים בירי חוטפים את בטי, ומאיימים להרוג אותה אם הוריה יגידו למישהו על הפשע המתוכנן.
בוב וג'יל חוזרים לאנגליה לאחר שלא הצליחו לבקש עזרה מהמשטרה.
באנגליה הם מגלים שהקבוצה (בראשות אבוט) שכרו את רמון לירות בראש מדינה אירופי במהלך קונצרט באלברט הול.
ג'יל משתתפת בקונצרט ומצליחה למנוע את הרצח.
בוב נכנס למאורה זו על מנת לחפש את בטי, מה שמוביל לנפילת שניהם בשבי הפושעים.
המשטרה מקיפה את הבניינים ומתפתח קרב יריות.
הפושעים מחזיקים מעמד עד שהתחמושת שלהם נגמרת ורובם נהרגים.
בטי מטפסת אל הגג, בורחת מרמון, שעוקב אחריה.
קצין משטרה לא מעז לירות עליו כי בטי כל כך קרובה אליו.
ג'יל חוטפת את הרובה ויורה ברמון שנופל מהגג.
אבוט, המוח הפלילי, מסתתר בתוכו אך הוא מתגלה בשל צלצול שעונו.
הוא יורה בעצמו (כפי שמראה עשן היריות) ומת.
האיש שלנו בהוואנה הוא סרט ריגול קומי בריטי בשחור-לבן משנת 1959 בהפקתו ובבימויו של קרול ריד, עם אלק גינס, נואל קאוורד, ברל אייבס ומורין או'הרה בתפקידים הראשיים.
התסריט נכתב על ידי גרהם גרין והוא מבוסס על ספרו בשם זה משנת 1958. בשנת 1963 נכתבה אופרה על הספר.
בשנת 2007 עובד הספר למחזה על ידי קלייב פרנסיס.
העלילה היא על מרגל של שירות הביון האנגלי שמספק מידע בדוי למפעיליו, בתמורה להכנסה צדדית מכובדת.
בתקופת מלחמת העולם השנייה הצטרף גרין לסוכנות הביון הבריטית ומונה בלונדון למחלקה שעסקה בריגול נגדי בחצי האי האיברי.
בעת ההיא שמע על מרגלים גרמנים ששהו בפורטוגל ושלחו לגרמניה דוחות בדויים שנועדו להגדיל את הכנסותיהם.
בין המרגלים הללו היה גם " גרבו", הסוכן הכפול מספרד שסיפק למעסיקיו הגרמנים מידע בדוי על רשת סוכנים שהוא כביכול מפעיל ברחבי אנגליה.
אותו "גרבו" שימש ככל הנראה השראה לגיבור ספרו זה של גרין.
הצילומים נעשו בהוואנה זמן קצר לאחר שהוחלף שם השלטון בהפיכה צבאית.
פידל קסטרו אף היה נוכח בצילומי אחת הסצנות בסרט, שעלילתו מתרחשת בתקופת השלטון המושחת של בטיסטה.
הות'ורן (נואל קאוורד) הוא הסוכן הראשי של סוכנות הביון הבריטית באיים הקריביים ומקום מושבו בג'מייקה.
הוא מגיע להוואנה כדי לגייס סוכן ראשי באי.
ג'ים וורמולד (אלק גינס) הוא אזרח בריטי בעל חנות למכירת שואבי אבק.
הוא מגדל לבדו את בתו הבוגרת מילי (ג'ו מורו) שלומדת בבית ספר קתולי.
קפטן סיגורה (ארני קוקבקס) הוא קצין בכיר שכולם מפחדים ממנו כשהוא נוסע במכוניתו המהודרת עם פנס מהבהב בחוצות הוואנה.
סיגורה מתאהב במילי, נותן לה אפשרות לבקר בקאנטרי השמור לעשירים ועוזר לה ברכישת סוסת רכיבה.
הוא מתעתד להתחתן אתה למורת רוחו של ג'ים שרוצה להבריח אותה ללימודים בשווייץ.
הות'ורן מגיע לחנות כמתעניין בקניית שואב אבק אבל תוך זמן קצר מציע לג'ים להיות סוכן תמורת סכום כסף נכבד.
ג'ים מקבל את ההצעה מחוסר ברירה כי הוא זקוק לכסף.
הוא מתייעץ עם ידידו ד"ר הסלבכר (ברל אייבס) וזה מייעץ לו "לגייס" סוכנים שהם אנשים אמיתיים ולהעביר בשמם ידיעות מודיעיניות בדויות על הנעשה בקובה.
ג'ים "מגייס" אנשים שהוא מכיר ואפילו רקדנית במועדון לילה.
הוא מצייר שואב אבק ומעביר את הציור כאילו זה מתקן אטומי סודי בהרים.
בלונדון מתרשם מפקד הביון "C" (ראלף ריצ'רדסון) ואנשיו מ"איכות הידיעות" ומכנים את ג'ים "האיש שלנו בהוואנה".
הם שולחים אליו את ביאטריס סברן (מורין או'הרה) שתשתמש כמזכירתו וכן את קצין הקשר רודי (טימוטי בטסון) שיעביר את התשדורות.
עם הזמן ביאטריס מתאהבת בג'ים ועדיין לא מבחינה שהידיעות כוזבות.
הידיעות נקלטות על ידי מעצמה זרה וג'ים והרופא הופכים להיות אנשים מסוכנים שיש לחסלם.
הות'ורן מזמן את ג'ים לג'מייקה ומזהיר אותו כי עומד להיערך בהוואנה כנס סוכני שואבי האבק הובר ושם ינסו לחסלו בשתיית יין מורעל.
בטיסה להוואנה מתידד ג'ים עם קרטר (פול רוג'רס) שמגלה לו שגם הוא סוכן של שואבי אבק ומתעתד להיות בכנס.
ג'ים נזהר מאוד בכנס ואינו שותה.
לבסוף קרטר יושב מולו ומציע לו כוסית.
ברגע האחרון נשמטת הכוסית ומתנפצת.
כלב מלקק את היין ומת במקום.
ג'ים נמלט משם ומתברר לו שידידו הרופא חוסל.
סיגורה מגיע ומודיע על כוונתו לשאת את מילי.
ג'ים מזמין אותו למשחק דמקה שבו במקום כלים יש בקבוקוני שתייה חריפה.
כל כלי שנכבש על המנצח לשתות אותו.
סיגורה שותה כמעט את כל הבקבוקונים ושוקע בשינה עמוקה.
ג'ים נוטל את אקדחו של סיגורה, מגיע אל קרטר, מזמין אותו למועדון ומחסל אותו.
הוא חוזר לדירה ומגלה לביאטריס את כל בדיותיו.
היא מאוהבת בו ואומרת שלדעתה הוא לא בוגד ולא נעשה כל נזק.
היא ורודי טסים ללונדון ואחריהם ג'ים ומילי שקבלו צו גירוש.
ביאטריס נחקרת במטה הביון ואומרת כי עד הרגע האחרון לא ידעה שהידיעות בדויות.
היא מקבלת עונש להישלח כמזכירה במטה הביון בג'קרטה.
ג'ים בטוח שיקבל כעת מאסר עולם על בגידה.
מפקדי הביון לא יודעים מה לעשות.
"C" מהסס ללכת לראש הממשלה ולגלות את ה"פאשלה" הגדולה שלהם וגם להתבזות במטה הצי וחיל האוויר.
הם מחליטים לשנות את ההחלטה ולהשמיד את כל המסמכים על הבסיס האטומי הסודי "שכבר פורק".
ג'ים נכנס ו"C" מודיע לו שהם החליטו להעניק לו את עיטור מסדר האימפריה הבריטית וכי יישאר בלונדון כמדריך לצוערים איך להקים תחנות ריגול.
הם גם מבטלים את ההחלטה לשלוח את ביאטריס לג'קרטה.
ג'ים וביאטריס מתחבקים לשמחתה של מילי.
שם השחקן/יתשם הדמותהערותאלק גינסג'ים וורמולדברל אייבסד"ר הסלבכרמורין או'הרהביאטריס סברןנואל קאוורדהות'ורןראלף ריצ'רדסון"C"ראש הביון בריטיג'ו מורומילי וורמולדארני קובקסקפטן סיגורהפול רוג'רסקרטרטימוטי בטסוןרודיטכנאי תקשורת
האיש שלא היה: הסיפור האמיתי של מבצע קציצה הוא סרט דרמת מלחמה שביים ג'ון מאדן.
הסרט מבוסס על ספרו של בן מקנטייר אודות מבצע קציצה - מבצע הונאת ריגול בריטי במהלך מלחמת העולם השנייה.
הסרט מופץ על ידי האחים וורנר ברוב אירופה, כולל בריטניה, כשנטפליקס אחראית להפצתו באמריקה הצפונית.
הסרט מופץ בבתי הקולנוע בישראל החל ב־5 במאי 2022.
בתחילת 1943, יואן מונטגיו, משפטן יהודי המשמש נציג חיל הים המלכותי בוועדת XX, שפיקחה על הפעלת סוכנים כפולים במסגרת MI5, נפרד לשלום מאשתו ומבנם העוברים לארצות הברית.
בגלל חשש לחייהם עקב פלישה גרמנית אפשרית לבריטניה ולמעשה, בשל משבר בנישואיהם.
צ'ארלס צ'ולמונדליי, מזכיר הוועדה, הוגה תוכנית הונאה הזוכה תחילה לשם "הסוס הטרויאני" (בהמשך שם המבצע משתנה ל-Mincemeat (קציצה).
מונטגיו מקבל את הרעיון להכין ולהשליך לים גופת טבוע, במדיי חייל בריטי שתישטף לחוף הספרדי כשעליה מסמכים עם מידע כוזב, לפיו מתוכננת פלישה של בעלות הברית ליוון ולא לסיציליה, לשם נועדה הפלישה הבריטית ושם מרכזת גרמניה הנאצית כוחות גדולים לבלימתה הצפויה.
לתוכנית מתנגד מפקדם, ג'ון גודפרי, הסבור כי כישלונו האפשרי של המבצע ההרפתקני, עשוי לחשוף את שאר מאמצי ההונאה המתוכננים.
אולם, צ'רצ'יל תומך במבצע ומורה להמשיך בו.
לצוות בניית סיפור הכיסוי להונאה מגויסת ג'ין אשר תורמת את תמונתה כתמונת ארוסת החייל שיישטף לחוף.
בזמן בניית הדמויות לסיפור הכיסוי, נרקמים יחסי קירבה בין יואן ובין ג'ין, למורת רוחו של צ'ארלס אשר נמשך אל ג'ין ומנסה להפריד ביניהם.
גודפרי חושד כי אחיו של יואן הוא קומוניסט ופרטי המבצע עלולים לזלוג אליו ולברית המועצות ולוחץ על צ'ארלס לעקוב אחרי יואן.
במקביל, מחפש הצוות גופה אשר תתאים לסיפור הכיסוי ומוצא אותה בדמות חסר בית שהתאבד בנטילת רעל עכברים.
המבצע יוצא לדרך כשצוללת בריטית משליכה את הגופה סמוך לחוף דרום ספרד הנייטרלית.
הגופה מגיעה למשטרה הספרדית ולאחר תלאות רבות המורטות את עצבי הבריטים, מתברר להם כי אכן תוכן המזוודה שהייתה צמודה לגופה צולם והועבר ככל הנראה לברלין.
במפקדת מודיעין חיל הים מחכים במתח רב ב-9 ביולי 1943 לחדשות מן הנחיתה הבריטית הפותחת את פלישת בעלות הברית לסיציליה כאשר הטלפרינטר פולט את החדשות שהחוף בדרום סיציליה נכבש לאחר קרב שבו ההתנגדות הגרמנית והאבידות הבריטיות היו מועטות באופן יחסי.
במאי 2019 נודע כי את הסרט יביים על ידי ג'ון מאדן וקולין פירת' יככב.
קלי מקדונלד הצטרפה לסרט באוקטובר.
בדצמבר נוספו לצוות השחקנים מת'יו מקפדיין, פנלופי וילטון, ג'וני פלין, טום ווילקינסון, האטי מוראהן, סיימון ראסל ביל, פול ריטר ומארק גאטיס.
ג'ייסון אייזקס לוהק במרץ 2020.
הצילומים החלו בדצמבר 2019 בין לונדון לספרד.
מקומות הצילום כללו סצנת קרב בחוף סאנטון שבצפון דבון בפברואר 2020 וסצנה שצולמה במאלגה במרץ 2021.
בפברואר 2021 נטפליקס רכשה את זכויות ההפצה לסרט באמריקה הצפונית ובאמריקה הלטינית.
החטיבה הבינלאומית של האחים וורנר החזיקה בזכויות הפצה לסרט בבריטניה, אירלנד, צרפת, גרמניה, ספרד, איטליה, בלגיה, הולנד ולוקסמבורג.
הסרט יצא לאקרנים באפריל 2022 בבריטניה.
בישראל הסרט מופץ על ידי רשת בתי הקולנוע "לב" ב-5 במאי 2022.
האיש שלא היה מעולם הוא סרט ריגול היסטורי בריטי משנת 1956 בבימויו של רולנד נים, עם קליפטון ווב, סטפן בויד וגלוריה גראהם בתפקידים הראשיים.
התסריט שנכתב על ידי נייג'ל בלצ'ין, מבוסס על ספר בשם זה מאת לוטננט קומנדר יואן מונטגיו שבשנת 1943 הגה והוציא לפועל את מבצע קציצה/בשר טחון שנועד לשכנע את הגרמנים שהפלישה לדרום אירופה לא תתחיל בסיציליה כי אם ביוון.
מונטגיו עצמו משחק בסרט תפקיד קטן של סגן אדמירל שתומך במבצע.
החלק השני של הסרט בו שולחים הגרמנים מרגל לוודא שלא מדובר בהטעייה, הוא בדיוני ונועד לצורכי עלילת הסרט.
גם שמות אחדית שונו ופרטים אחרים נוספו אך העלילה נכונה בעיקרה.
רונלד נים היה מועמד לפרס דקל הזהב בפסטיבל הקולנוע בקאן.
הסרט היה מועמד לפרס באפט"א לסרט הבריטי הטוב ביותר.
סטפן בויד זכה לפרס באפט"א לשחקן קולנוע חדש ומבטיח ביותר.
נייג'ל בלצ'ין זכה לפרס באפט"א לתסריט הבריטי הטוב ניותר.
אביב 1943 בלונדון, וינסטון צ'רצ'יל מכריז כי קבל מכתב מגנרל אלכסנדר שבו הוא מודיע לו כי כל צפון אפריקה טוהרה מכוחות גרמנים ואיטלקים וכי הוא ממתין להוראות נוספות.
לוטננט קומנדר יואן מונטגיו (קליפטון ווב) ועוזרו לוטננט ג'ורג' אקרס (רוברט פלמינג) ממודיעין הצי המלכותי הבריטי מתכננים מבצע הטעייה שבו יטילו לחוף ספרד גופת קצין בריטי ועליה מכתבים שנשלחו מהמטכ"ל הבריטי ובו נכתב שהפלישה לאירופה תתחיל בחופי יוון.
הם מציגים זאת לסגן אדמירל (יואן מונטגיו) שמתלהב מהרעיון הייחודי הזה והם מציגים זאת בישיבת קבינט המלחמה בראשותו של גנרל ניי (ג'פרי קין).
הקבינט מקבל את ההצעה וצ'רצ'יל (שרק קולו נשמע) נותן "אור ירוק".
הצד הנשי בסרט מיוצג על ידי פאם (ג'וזפין גריפין) מזכירתם של מונטגיו ואקרס, שגרה ביחד עם לוסי (גלוריה גראהם).
לוסי מאורסת לג'ו (ויליאם ראסל) טייס בחיל האוויר המלכותי וחוששת לגורלו.
פאם מבקשת ממנה שתכתיב לה מכתב של בחורה הדואגת לשלום בעלה בחזית.
לפי עצת המומחים רצוי להשתמש בגופת נפטר שסבל מדלקת ריאות שאז ריאותיו גדושות כמו טובע.
הם מאתרים נפטר מתאים ומונטגיו מבקש מאבי הנפטר (לא קרה באמת) לנדב את גופת בנו לטובת בריטניה ומבטיח כי תהיה לו קבורה נוצרית מכובדת.
את הגופה הם מכניסים למכל עם קרח ומציידים את הגופה במסמכים על שם מייג'ור ויליאם מרטין, מכתב ותמונה של לוסי ובתיק הקשור אליו - מכתבים מגנרל ניי לגנרל אלכסנדר ומאייזנהאואר לאדמירל מאונטבאטן ובהם פרטים על תוכניות הפלישה ליוון.
את המכל הם מעבירים לצוללת והגופה מושלכת לים ליד העיר ולבה שם נערכת לה הלוויה צבאית מטעם הקונסול הבריטי.
בינתיים מצליחים מרגלים גרמנים לפתוח את המכתבים, לצלם ולסגור אותם.
היטלר מאמין למידע אבל וילהלם קנריס ראש האבווהר, מטיל בהם ספק ושולח את פטריק או'ריילי (סטפן בויד), אירי שונא בריטים, כדי לחקור את אמיתות הפרטים.
או'ריילי מגיע לדירתה של פאם ומתחיל לשאול אותה על "חברו", ויליאם מרטין שנהרג.
פאם מודיעה זאת למונטגיו והוא מתקשר לסקוטלנד יארד.
בינתיים חוזרת לוסי עצובה לאחר שנודע לה כי ג'ו נהרג.
היא מדברת על חברה שנהרג ואו'ריילי חושב שהמדובר במרטין.
או'ריילי חוזר לדירתו ומתקשר לברלין ומודיע כי כנראה מרטין הוא אמיתי והוא ייתקשר בקרוב.
אם לא יתקשר יידעו שנעצר וכי מרטין לא אמיתי.
מונטגיו מונע מאנשי הסקוטלנד יארד לעצור את או'ריילי וכאשר או'ריילי נוכח שלא באים לעצרו הוא משדר לברלין שמרטין הוא אמיתי והגרמנים מדללים את כוחותיהם בסיציליה ומקלים בזה על הפלישה לסיציליה.
לאחר המלחמה מעוטר מונטגיו במסדר האימפריה הבריטית והוא מגיע לקברו של מרטין ומניח עליו פרחים.
שם השחקן/יתשם הדמותהערותקליפטון ווביואן מונטגיוסטפן בוידפטריק או'ריילימרגלגלוריה גראהםלוסי שרוודרוברט פלמינגג'ורג' אקרסג'וזפין גריפיןפאםג'פרי קיןגנרל ארצ'בלד נייויליאם ראסלג'וארוס של לוסייואן מונטגיובתפקיד עצמוסגן אדמירלוולף פריסוילהלם קנריסראש האבווהר
האישה האחרת הוא סרט קומדיה רומנטית אמריקאי משנת 2014 שביים של ניק קסאווטס, וכתבה מליסה סטאק.
מככבים קמרון דיאז, לסלי מאן, קייט אפטון, ניקולאי קוסטר-ולדאו, ניקי מינאז', טיילור קיני ודון ג'ונסון.
במרכז העלילה שלוש נשים קרלי (דיאז), קייט (מאן) ואמבר (אפטון) שכולן קשורות רומנטית עם אותו גבר (קוסטר-ולדאו).
לאחר שגילו אחת על השנייה, השלישייה נוקמת בו.
קרלי וויטן (קמרון דיאז), עורכת דין מניו יורק, התחילה מערכת יחסים עם מארק קינג (ניקולאי קוסטר-ולדאו), איש עסקים נאה וכריזמטי, איתו היא מקיימת יחסי מין כבר חודשיים.
קרלי, שמתכננת להכיר למארק את אביה פרנק (דון ג'ונסון), כועסת על כך שהוא נאלץ לצאת מהעיר בגלל "שיטפון" בביתו בקונטיקט, ופספס את ארוחת הערב שלהם.
אביה מעודד אותה ללכת לביתו בכל מקרה.
אז, קרלי מתלבשת בתלבושת אינסטלטור סקסית ונוסעת לביתו של מארק כדי לפתות אותו.
שם היא נחרדת לפגוש ליד הדלת את אשתו של מארק, קייט (לזלי מאן), שהיא הניחה שהיא עוזרת הבית של מארק.
לפני שקרלי נכנסת היא שוברת בטעות את אחד מכדי הגינה שלה.
ממציאה תירוץ חלש למה היא שם ומתנודדת משם, נבוכה ובהלם.
למחרת, קייט מופיעה במשרד עורכי הדין של קרלי, לאחר שמצאה את פרטי הקשר שלה בספר הטלפונים של מארק.
קרלי מודיעה לה שמארק בגד בשתיהן אבל מבטיחה לקייט המבוהלת שלא היה לה מושג שמארק נשוי.
קייט מגלה שמארק עדיין פוגש אישה אחרת, וחושדת שקרלי ממשיכה בסתר את מערכת היחסים שלה עם מארק.
כשהיא מתעמתת עם קרלי על זה, הן מתווכחות לפני שהן מבינות שמארק רואה אישה שלישית, שכן גם קרלי וגם קייט סירבו לקיים איתו יחסי מין.
קרלי וקייט עוקבות אחרי מארק להמפטונס, שם הן שוהות בביתו של אחיה של קייט, פיל (טיילור קיני), שנמשך מיד לקרלי.
הצמד מרגל אחר מארק ומוצא אותו עם המאהבת שלו אמבר (קייט אפטון), דוגמנית-על יפהפייה של בגדי ים, על החוף.
כאשר מארק עוזב לחדר הכושר, הן מודיעות לאמבר שמארק בוגד בכולן.
כל שלוש הנשים מחליטות לנקום בו ביחד.
קייט שמה בשייקים שלו כדורי אסטרוגן כדי לנפח את פטמותיו, נותנת לכלב שלהם ללקק את מברשת השיניים שלו לפני שהיא מכניסה את זה בשירותים שלהם, ומוסיפה קרם להסרת שיער לשמפו שלו.
קרלי שמה במים שלו חומר משלשל כדי לגרום לו לסבול משלשולים כבדים.
אמבר משתמשת בשותף מיני מכוער של מלכת דראג נגדו.
בזמן שהן מבצעות את התעלולים השונים, הן מגלות שמארק מעל בכסף מחברות סטארטאפ שונות שמקום העבודה שלו עוזר לפתח.
בינתיים, קארלי מתחילה להתחבר באופן רומנטי ולהרגיש קשר עם פיל.
האחווה של הנשים מתחילה להתפרק כשקייט מוצאת את עצמה עדיין מאוהבת במארק לאחר שהשתתפה וקיימה איתו יחסי מין.
קרלי חושפת את ההונאה של מארק לפני שהיא שולחת לו הודעה, מה שמרגיז את קייט ואמבר.
מאוחר יותר, מארק נוסע לאיי בהאמה לנסיעת עסקים כביכול וקייט מחליטה לעקוב אחריו ולחשוף אותו.
כשהיא מגיעה היא מופתעת לגלות את קרלי ואמבר מחכות לה.
הן מסבירות שמארק רשם את קייט כבעלים של החברות שהוא הונה, מה שאומר שאם תתגלה ההונאה שלו זה יוביל לכך שקייט תיכנס לכלא ולא הוא.
היא גם מגלה שהוא ראה עוד אישה, מישהי שפגש בטיול הזה.
זה, והאפשרות שהיא תיכנס לכלא, מניע אותה לפעול, בעזרת המומחיות המשפטית של קרלי.
אמבר מוסיפה לקרלי שהיא פוגשת גם מישהו אחר.
כאשר מארק חוזר מהטיול, הוא מבקר את קרלי במשרדה.
הוא ננעל בחדר ישיבות על ידי העוזרת והחברה שלה לידיה (ניקי מינאז') ונדהם לראות את אשתו, חברתו והקיץ שלו יושבות שם ביחד.
הן ממשיכות לעמת אותו עם הבגידות והמעילות שלו.
עם קארלי כעורכת הדין שלה, קייט מציגה מסמכי גירושין ורשימת נכסיה.
היא חושפת כיצד היא, שמונתה למנכ"לית על ידי מארק, החזירה את כל כספי המעילה לחברות מהן הוא גנב אותם.
אז, בעוד שתיהן ניצלו ממאסר, מארק נותר לפשוט רגל, לזעזוע ולזעמו ההיסטרי שלו.
שותפו העסקי לשעבר של מארק, ניק (דייוויד תורנטון) מגיע ואז מודה בעבודתה של קייט תוך כדי פיטוריו.
כולם צופים בשעשוע במארק הזועם נפגע בצורה דרסטית באפו, מתנפץ בטעות לתוך ציפוי זכוכית של חדר ריק, תוך כדי שנקרע מעילו, מה שמתחיל את המראה שלו כחסר כל.
הוא יוצא משם כדי למצוא את המכונית שלו נגררת מפני שהיא קרובה לאזור האדום ואז הוא מקבל אגרוף בפנים מפרנק שמצטט "בפעם הבאה, התקשר לאינסטלטור".
זמן מה לאחר מכן, קרלי, קייט ואמבר מרימות כוסות בשמחה לידידותן, ומבטיחות לעולם לא לשכב עם אותו בחור לעולם.
לאחר כתבה נכתב כי קרלי ופיל התאהבו ועכשיו מצפים לילד.
קייט השתלטה על עבודתו של מארק עם ניק והפכה למנכ"לית של כמה חברות מצליחות, והרוויחה רווחים גדולים בהנהגתה הכנה.
מתברר שפרנק היה הבחור שאמבר התחילה לראות והשניים מטיילים בעולם יחד עם קרלי שמסרבת לקרוא לה "אמא".
קמרון דיאז בתור קרלי וויטן, עורכת דין בעיר ניו יורק שמגלה שהחבר שלה מארק כבר נשוי ויש לו חברה נוספת
לסלי מאן בתור קייט קינג, עקרת בית בעלת השכלה עסקית בקונטיקט שמגלה שבעלה מארק בוגד בה עם שתי נשים
קייט אפטון בתפקיד אמבר, דוגמנית על בגדי ים אשר מתגוררת בהמפטונס וחברתו השנייה של מארק אשר מאמינה שמארק נמצא בתהליך של גירושין מאשתו מכיוון שהיא בגדה בו
ניקולאי קוסטר-ולדאו בתפקיד מארק קינג, איש עסקים עשיר שבוגד באשתו קייט ובשתי חברות, קרלי ואמבר, בו זמנית
טיילור קיני בתפקיד פיל המפטון, אחיה של קייט שמתערב רומנטית עם קרלי
ניקי מינאז' בתור לידיה, אשת הסוד, העוזרת האישית והחברה הכי טובה של קרלי
דון ג'ונסון בתפקיד פרנק וויטן, אביה של קרלי שיוצא עם נשים שגילו חצי מגילו
דייוויד תורנטון בתור ניק, שותפו העסקי הקודם של מארק
אוליביה קולפו בתפקיד היופי בעל השיער, אחד מהכיבושים של מארק באיים הקריביים
איש הרדיו (קרייג קסטלדו) בתור עצמו
בנובמבר 2012, קמרון דיאז הייתה במגעים לתפקיד הראשי.
נציגה של דיאז גם חשף כי השחקנית קריסטן וויג הייתה בבחינה לתפקיד האישה.
במרץ 2013, לסלי מאן וניקולאי קוסטר-ולדאו ניהלו מגעים להצטרף לסרט, ודיאז אושרה לתפקידה.
בחודש שלאחר מכן, קייט אפטון, טיילור קיני וניקי מינאז', בהופעת הבכורה שלה בסרט העלילתי, הצטרפו לסרט.
דון ג'ונסון לוהק ביוני בתור אביה של דמותה של דיאז.
במרץ 2013, הצילומים היו אמורים להתחיל בסוף האביב או בתחילת קיץ 2013 בעיר ניו יורק.
מאוחר יותר נאמר כי ההפקה תתחיל במאי 2013. הצילום העיקרי החל ב-29 באפריל 2013, והצילומים הסתיימו עד 27 באוגוסט 2013. חלק גדול מהצילומים התרחש בחלקים מניו יורק, כולל לונג איילנד, ההמפטונס ווסטהמפטון ביץ'.
בין ה-18 ל-23 ביולי, הצילומים התקיימו בניו פרובידנס, שם שימש נסאו, איי בהאמה כמקום הצילום.
אי גן העדן אטלנטיס שימש גם למקום הצילומים.
איזולה טרטוריה וקרודו בר במלון מונדריאן בסוהו, מנהטן, שימשה לסצנה שבה הנשים נפגשות לטוסט חגיגי בסוף הסרט.
האישה באגם היא מיני-סדרה אמריקאית המבוססת על רומן באותו שם מאת לורה ליפמן.
את הסדרה עיבדה, יצרה וביימה עלמה הראל.
בבולטימור של שנות ה-60, עיתונאי חוקר שעובד על רצח לא פתור מתנגש עם אישה הפועלת לקידום סדר היום של הקהילה השחורה בעיר.
הגיבורה עוזבת את בעלה ואת ביתה הגדול בפייקסוויל כדי להמשיך בקריירה ככתבת עיתון.
היא נהיית אובססיבית לפענח את המסתורין של שני מקרי רצח נפרדים: רצח של טסי פיין בת האחת-עשרה ורצח של ברמנית בשם קליאו שרווד.
נטלי פורטמן – מאדי שוורץ
מוזס אינגרם – קליאו שרווד
י'לן נואל – פרדי פלאט
מייקי מדיסון – ג'ודית ויינשטיין
רוני ג'ין בלווינס – השוטר בוסקו
אנג'לה רובינסון – מירטל סאמר
קתרין וינטר – אתל כהן
סמיר רויאל – ליונל ג'ונסון
דילן ארנולד – סטיבן זוואדזקי
סדרת הטלוויזיה מבוססת על רומן בעל אותו שם.
לורה ליפמן, המחברת, קיבלה את ההשראה לספר משני מקרי רצח שהתרחשו בצעירותה:
הראשון היה חטיפתה ורציחתה של אסתר לבוביץ' בת ה-11, ילדה יהודייה לבנה, שפטירתה בטרם עת זכתה לפרסום רב.
המקרה השני היה של שירלי פרקר בת ה-33, אישה שחורה שנמצאה מתה במזרקה של מאגר פארק הדרואיד היל.
מותה של פרקר זכה לתשומת לב רק בעיתונים אפרו-אמריקאים, במיוחד בבולטימור האפרו-אמריקאי.
המיני-סדרה קיבלה אור ירוק להפקה במרץ 2021, כאשר נטלי פורטמן ולופיטה ניונגו אמורות לככב, ועלמה הראל תביים את כל פרקי הסדרה.
באפריל 2022 נוספו לקאסט י'לאן נואל, מייקי מדיסון וברט גלמן.
במאי 2022, ניונגו עזבה את הפרויקט.
מוזס אינגרם לוהקה להחליף אותה ביוני.
נואה ג'ופ, מייק אפס, ביירון באוורס, ג'וזיה קרוס ופרוט טיילור וינס לוהקו ביולי.
הצילומים החלו באפריל 2022, כשההפקה התרחשה בבולטימור.
הפקת הסדרה הופסקה לזמן קצר בסוף אוגוסט 2022, לאחר שההפקה קיבלה איומים באלימות בזמן הצילומים בעיר.
מחקירת המשטרה עלה כי האיומים לא היו מבוססים.
האיש שרצה לדעת הכל היא סדרת דרמת מתח ישראלית המבוססת על ספר באותו שם מאת דרור משעני והיא המשכון לסדרה "תיק נעדר".
מלי ברכה (עינת הולנד), עובדת עירייה, נשואה ואם לשתי בנות, יוצאת יחד עם חברותיה לערב חברה של העירייה המתקיים בבית מלון.
היא חוזרת לבדה לחדרה במלון.
בהמשך הלילה היא נאנסת באכזריות על ידי פורץ בחדרה.
לאחר המקרה, היא נלקחת לבית החולים בשביל איסוף ערכת אונס ופוגשת את החוקרת אורנה דניס (נטע ריסקין) שמתשאלת אותה על המקרה.
קובי ברכה (אימרי ביטון), בעלה של מלי, מגיע לבית החולים לתמוך באשתו ומגלה עניין רב בחקירה.
עשרה חודשים לאחר מכן, הפשע נותר בלתי מפוענח ומקרה אונס זהה מתרחש באותה רשת מלונות.
רב פקד אברהם אברהם (מוריס כהן) מקבל קריאה להגיע לזירה, ופוגש שם את אילנה ליס (עירית קפלן), ראש משרד החקירות בתחנה, שממנה אותו לראש הצח"מ בתיק ומצמידה אליו את החוקרת אורנה.
בין השניים שוררים חילוקי דעות על ניהול וכיווני חקירה.
קובי, שאינו יכול לקבל את העובדה שהאונס של אשתו לא יפוענח, מחליט לקחת את העניינים לידיים ולבצע חקירה פרטית משלו.
אברהם (אבי) אברהם (מוריס כהן) – חוקר במשטרת חולון בדרגת רב פקד.
ראש הצח"מ בתיק התקיפה והאונס של לנה ניסים.
במהלך הסדרה חווה קשים בזוגיות שלו עם מריאנקה.
אורנה דניס (נטע ריסקין) – חוקרת ממחוז מרכז עם ניסיון בתחום עבירות מין.
החוקרת בתיק של התקיפה והאונס של מלי.
נלקחה במיוחד ממחוז מרכז על מנת להיות חלק מהצח"מ בתיק של לנה ניסים.
אם חד הורית לשני בנים.
דודי שרפשטיין (אורי לייזרוביץ') – חוקר חדש במשטרת חולון.
מספק מקורות מידע לעיתונאית גילי שטרן.
נצח (טום באום) – חוקר במשטרת חולון.
אילנה ליס (עירית קפלן) – ראש משרד החקירות במשטרת חולון בדרגת ניצב משנה.
מלי ברכה (עינת הולנד) – בת 35, עובדת עירייה, נשואה לקובי ואם לשתי בנות.
יוצאת יחד עם חברותיה לערב חברה של העירייה המתקיים במלון "אורקה" בנתניה, שבסופו היא מותקפת ונאנסת בחדרה.
לנה ניסים – נשואה ואם ל-4 ילדים מראש העין.
מגיעה לכנס נדל"ן שנערך במלון "אורקה" בבת ים, שם היא מותקפת ונאנסת.
מנהלת רומן וקשרים עסקיים עם עמי ליבק, אך כשהוא מנסה לסיים את הקשר היא סוחטת אותו.
קובי ברכה (אימרי ביטון) – בן 37, בעלה של מלי.
אינו מוכן להשלים עם היעדר ההתקדמות בחקירת מקרה האונס של אשתו, ומחליט לקחת את העניינים לידיים ולבצע חקירה פרטית משלו.
נקלע לעימות עם ישראל במהלך החקירה ורוצח אותו.
מריאנקה (קרול וואירס) – חוקרת במשטרת בלגיה המצויה בקשר רומנטי עם אברהם.
תכננה לעבור לישראל ולגור עם אברהם, אך נפרדה ממנו בתחילת הסדרה.
עמי ליבק (אוהד קנולר) – איש עסקים, מרצה ומארגן כנסים.
במסגרת כתבה שנערכה עליו, נאספו מספר עדויות נגדו על הטרדות מיניות.
בתחילה מכחיש שהכיר את לנה ניסים, אך בהמשך מודה שניהל איתה רומן והיה מצוי בקשרים עסקיים איתה.
ישראל גל (משה פרסטר) – בעל מכונות משקה בשני מלונות בהם התרחשו התקיפות.
בשנת 2000 נחשד בתקיפת תיירת אך התלונה נסגרה לאחר ששילם לה דמי שתיקה.
במהלך עימות עם קובי, אשר מתחזה לשוטר, הוא מתעמת איתו ונרצח.
בסוף העונה מתגלה שהוא אכן היה תוקף סדרתי ותקף את לנה ניסים וקורבנות נוספים.
גילי שטרן (מיה דגן) – עיתונאית שמסקרת את תיק לנה ניסים.
יוצרת קשרים עיתונאים עם השוטר החדש דודי.
ירון ניסים (אלי אלטוניו) – טכנאי דודים.
בעלה של לנה ניסים שהותקפה ונאנסה בכנס הנדל"ן במלון.
דיאנה גולדין (סוזנה פפיאן) – קורבן אונס הנמצאת בקבוצת התמיכה עם מלי.
נאנסה באכסניה על ידי בחור שיצאה איתו, ומאז לא מצליחה לישון לבדה וחזרה לגור בבית של אמא שלה.
בת אל עוזרי (בת אל מוסרי) – התגוררה במלון דיזנגוף 73 בתל אביב במשך חצי שנה.